Nepenthes talaandig

An Nepenthes talaandig sarong tropikal na tinanom na puro-pitsel na tubo sa Filipinas. Midbid sana ini sa Raya nin Bukid Pantaron kan sentral Mindanao, kun saen iyan nagtatalubo sa baba yaon sa mga ultramafikong daga sa tahaw nin mga 1000 metros langkaw sa kapantayan nin dagat.

An mga awtor sa pagladawan nagsurat na, base sa  morpolohiya kan pitsel kaini, an N. talaandig "bakong direktang konektado sa arin pa man na ibang species kan Filipinas", dawa sinda nagrekomendar ini tibaad magin kabilang sa dakulang grupong "N. alata ".   An grupong ini kabali an N. alata, N. ceciliae, N. copelandii, N. cornuta, N. extincta, N. graciliflora, N. hamiguitanensis, N. kitanglad, N. kurata, N. leyte, N. mindanaoensis, N. negros, N. ramos, N. saranganiensis, asin N. ultra. An mga species ini pinagsasaro kan magkapirang morpolohikal na karakter, kaiba an may pakpak na pakalng-dahon, takop na may basal na ridge sa ibaba (parateng nakadetalye sa apyan), asin pantaas na pitsel na parati mas mahiwas harani sa base.

An espisipikong pangaran na talaandig iyo an apod sa mga tawo kan Talaandig, na kun saen an species nagtatalubo sa kadagaan kan lahi ninda sa subangan sa Bukidnon.

An pagkadiskubre asin pagkamidbid kaining taxon bilang bagong espesyes ipig-anunsyo online kan Setyembre 2012, sa pangaran na "Nepenthes species 3".

 Reperensya 

Panluwas na takod
 Mey, F.S. 2014. Apat na bagong species nin Nepenthes hale sa Filipinas. Strange Fruits: A Garden's Chronicle, 27 Hunyo 2014.

Kategorya:Mga tanom na pigladawan kan 2014
Kategorya:Flora kan Mindanao
Kategorya:Mga endemikong flora kan Filipinas
Kategorya:Nepenthes
Kategorya:Mga carnivorous na tinanom kan Asya